### PROTOKOLL

### DRØBAK OG FROGN MENIGHETSRÅD

### med kirkelig fellesråds funksjon

Dato: Tirsdag 14.12.2022

Tid: kl. 18.00-21.00

Sted: Smia møterom 2

Frogn har ett sokn. Menighetsrådet ivaretar fellesrådsfunksjoner. Menighetsrådssaker merkes med bokstavene MR. Fellesrådssaker merkes med MR-F. Representant for kommunestyret har stemmerett i fellesrådssaker.

|  |  |  |  |
| --- | --- | --- | --- |
| **Navn** | **Verv** | **Til-stede** | **For-fall** |
| Kåre Grumstad | Leder | X |  |
| Kate Irene Høyem | Nestleder | X |  |
| Barbro Gaustad Rodt |  |  | X |
| Aleksander Øiestad |  | X |  |
| Anders Gunnar Johansen |  |  | X |
| Ellen Bergljot Klynderud |  | X |  |
| Bente Bjerknes | Kommunestyrerepresentant | X |  |
| Kristine Skree Kristiansen | Sokneprest, vara for geistlig repr. i FR-saker | X |  |
| Kjerstin Jensen | Prost, geistlig repr. i FR-saker | X |  |
| Per Ørjan Aaslid | Kirkeverge / sekretær | X |  |
|  |  |  |  |
| Terje Hagen | 1. varamedlem | X |  |
| Line Margrete Levy Boulland | 2. varamedlem | X |  |
|  |  |  |  |
| Hege Solberg | Vare for kommunestyrerepresentant |  | X |

­Åpning ved Aleksander

**SAKSLISTE MENIGHETSRÅDET MED FELLESRÅDSSAKER**

[Sak MR-F 65/22 Godkjenning av innkalling og dagsorden 3](#_Toc128396995)

[Sak MR-F 66/22 Godkjenning av protokoll 3](#_Toc128396996)

[Sak MR-F 67/22 Orienteringssaker / kirkevergens rapport 3](#_Toc128396997)

[Sak MR-F 68/22 Innkjøp av ny varebil 4](#_Toc128396998)

[Sak MR-F 69/22 Reparasjon og stemming av orgel i Frogn kirke 5](#_Toc128396999)

[Sak MR-F 70/22 Valg av leder og nestleder 6](#_Toc128397000)

[Sak MR 71/22 Kirkevalg 2023- valg av nominasjonskomite til menighetsrådsvalget 6](#_Toc128397001)

[Sak MR 72/22 Kirkevalg 2023 - valg av nominasjonskomite til leke medlemmer av bispedømmerådet og Kirkemøtet 7](#_Toc128397002)

[Sak MR 73/22 Oppfølging av vedtatt strategiplan, ref. sak 58/22 7](#_Toc128397003)

|  |
| --- |
| ****Sak MR-F 65/22 Godkjenning av innkalling og dagsorden**** |
|  |  |
| Vedtak | Innkalling og dagsorden godkjennes. |

|  |
| --- |
| ****Sak MR-F 66/22 Godkjenning av protokoll**** |
| Vedlegg 1 | Protokoll fra møte i menighetsrådet 29.11.2022 |
| Vedtak | Protokoll fra Drøbak og Frogn menighetsråd 29.11.2022 godkjennes. |

|  |
| --- |
| Sak MR-F 67/22 Orienteringssaker / kirkevergens rapport |
| Saksbehandler | Kirkevergen |
| Vedlegg 2 | Brev fra OVF |
| Saksopplysninger | **Økonomi og budsjett 2023**Hvis kommunedirektørens innstilling blir vedtatt i kommunestyret, så får soknet kompensert for lønnsøkning i rammetilskuddet for 2023. Øvrig prisvekst må dekkes gjennom innsparing og rasjonalisering i drift. Tilskuddet fra bispedømmerådet til trosopplæring ventes også å bli noe lavere enn reell lønns- og prisvekst. Kirkevergen vi fremlegge budsjett 2023 til behandling på neste møte i menighetsrådet.Orientering fra Borg bispedømme:Forventning om vakansestyring tilsvarende 0,7 % prestestilling i løpet av 2023.**Personal / HR**Kateket Oddrun Bøhlerengen har sagt opp sin stilling fra 1. mars. Ledig stilling er utlyst med søknadsfrist 15. januar.Diakonimedarbeider Helena Tomter øker til 70 % stilling fra 1.1.2023. Nina Tomter leies inn som vikar på timebasis på flere fagområder. I høst har hun vært engasjert innen trosopplæring. Nå er fokus på kommunikasjon og administrative rutiner, og over nyttår blir det gradvis mer fokus på ungdomsdiakoni.Maiken Ransve er engasjert på timebasis som ungdomsarbeider. Hun rapporterer til kateketen.**Overføring av eiendomshjemmel til kirkene**Drøbak kirke står med Opplysningsvesenets fond (OVF) som hjemmelshaver og Frogn kirke står på Frogn kommune. Kirkevergen har igangsatt en prosess for å få kirkene overført til soknet som rette eier. Både OVF og Frogn kommune er i gang med arbeidet, og vi kan vente en overføring av hjemmel i løpet av 2023.**Anlegg, bygg og vedlikehold:**Det er utført ettårskontroll på den nye varmepumpen i Drøbak kirke. Defekt styringsenhet til vifteovnene ble byttet 7/12.Etter anbefaling fra Schneider, er det innhentet pristilbud på nye alarmsentraler i begge kirkene. En uavhengig konsulent mener det ikke er nødvendig å bytte ut sentralene ennå, selv om det ikke lenger er mulig å anskaffe reservedeler. Sentralene kan fremdeles ha lang levetid, men vi må også være forberedt på at behovet for ny sentral (spesielt i Frogn kirke) kan komme på kort varsel.**Gravferdsforvaltning**Prosjektering av ny minnelunden i Drøbak har startet. Mandag 5/12 ble det gjennomført en befaring med John E. Berg fra BERG Landskap og design AS. Det ble innledet et samarbeid med dette firmaet, da de hadde rammeavtale med Frogn kommune. Det er samme landskapsarkitekt som har prosjektert rehabilitering av Biologveien, som grenser til kirkegården, og det var også han som prosjekterte minnelunden på Frogn. John Berg går snarlig i gang med å tegne de første planskissene.Gravplassforvaltningen har investert i følgende utstyr: jordpigg til gravemaskinen og stemplingskasse (karmer) til bruk i graver der det er fare for utrasing. |
| Vedtak | Saken tas til orientering |

|  |
| --- |
| ****Sak MR-F 68/22 Innkjøp av ny varebil**** |
| Saksbehandler | Kirkevergen |
| Vedlegg 3 | Tilbud fra bilforhandlere |
| Saksopplysninger | Gravplassforvaltningen disponerer en varebil. Administrasjonen har innhentet tilbud på ny bil ut fra følgende kriterier:1. Elektrisk drift
2. Hengerfeste for tilhenger 1000 kg
3. Ikke større enn dagens garasje
4. Plass til 3 personer
5. Dør på begge sider
6. Pris under 500.000 kroner

De aktuelle bilmerkene som innfrir kriteriene er VW Buzz, Renault Kangoo, og Nissan Townstar. Renault Kangoo og Nissan Townstar er i utgangspunktet samme bil, men Renault har bare kort versjon. Det gjenstår to aktuelle biler; Nissan Townstar og VW Buzz.VW Buzz har en rekkevidde på 418 km. Tillatt tilhengervekt er 1000 kg. Bilen kan nødlades fra vanlig kontakt. Nissan Townstar har en rekkevidde på 291 km. Tillatt tilhengervekt er 1500 kg. Bilen kan ikke nødlades fra vanlig kontakt, men må lades fra 400 volt (ladeboks for vegg medfølger med trafo fra 230v). Garantitid på batteripakke er 8 år eller 160.000 km, avhengig av hva som først inntreffer.  |
| Saksbehandlers vurdering | VW Buzz er vårt førstevalg, selv om den koster ca. 20.000 mer enn Nissan. Den har størst rekkevidde, den er størst både i førerkabin og lasterom, og den kan nødlades fra vanlig kontakt (aktuelt ved Drøbak kirke). Tillatt tilhengervekt er tilstrekkelig for det behovet vi har på kirkegården. |
| Økonomiske konsekvenser | Investeringen kan finansieres ved bruk av investeringsfond 55501. Bilen balanseføres og avskrives lineært over 10 år. Årlig avskriving blir ca. 45.000 kroner. |
| Vedtak | Menighetsrådet gir kirkevergen fullmakt til å gå til innkjøp av ny varebil til gravplassforvaltningen. Investeringen legges inn i budsjettet for 2023. |

|  |
| --- |
| Sak MR-F 69/22 Reparasjon og stemming av orgel i Frogn kirke |
| Saksbehandler | Kirkevergen |
| Vedlegg 4 | Uttalelse fra orgelbygger Ryde & BergEksempel på serviceavtale for vedlikehold av kirkeorgel |
| Saksopplysninger | Orgelet i Frogn kirke har hatt store svakheter like fra det var nytt. Noen av orgelpipene er slik plassert, at de trolig aldri har vært stemt. Uvanlig stor motstand i tangentene / harde manualer har også vært en arbeidsmiljømessig utfordring med fare for muskulær belastning i organistens underarmer, håndledd og fingre. Det foreligger avviksmeldinger på dette helt tilbake 2003. |
| Saksbehandlers vurdering | I forbindelse med behovet for stemming av orgelet, har Kirkevergen engasjert orgelbygger Ryde & Berg til å sette orgelet i stand og få det stemt. Arbeidet er igangsatt og vil bli sluttført i løpet av desember. Det vil også bli inngått en serviceavtale, tilsvarende serviceavtalen man har for orgelet i Drøbak kirke. Eksempel på serviceavtale er vedlagt. Arbeidet er anslått til å koste 40-60.000 kroner inkl. mva. Dette er en ikke-budsjettert utgift som vil komme i driftsregnskapet for 2022. |
| Vedtak | Saken tas til orientering. |

|  |
| --- |
| Sak MR-F 70/22 Valg av leder og nestleder |
| Saksbehandler | Kirkevergen |
| Saksopplysninger | Menighetsrådet velger i det konstituerende møtet og senere hvert år blant sine medlemmer, leder og nestleder, jf. virksomhetsreglene § 1 nr. 3. Det betyr at leder og nestleder bare kan velges blant de faste medlemmene av menighetsrådet. Det er naturlig å velge de to hver for seg, først leder og så nestleder. Lederen og nestlederen velges for et år av gangen. Lederen fungerer inntil rådet har valgt en ny leder. Trer lederen midlertidig eller endelig ut av funksjon i løpet av den tid vedkommende er valgt for, rykker nestlederen opp til leder, og rådet velger midlertidig eller endelig en ny nestleder. Den som ett år har vært leder, kan unnslå seg valg for det følgende år. |
| Saksbehandlers vurdering | Kirkevergen anbefaler at menighetsrådet velger én leder for både menighetsråds- og fellesrådssaker.Både leder og nestleder stiller seg til disposisjon for gjenvalg. |
| Vedtak | 1. Kåre Grumstad velges til leder av menighetsrådet for 2023.
2. Kate Høyem velges til nestleder av menighetsrådet for 2023.
 |

|  |
| --- |
| Sak MR 71/22 Kirkevalg 2023- valg av nominasjonskomite til menighetsrådsvalget |
| Saksbehandler | Per Ørjan Aaslid |
| Saksopplysninger | Neste kirkevalg er 10-11. september 2023. Bestemmelser for gjennomføring av valget er gitt i Forskrift om regler for valg av menighetsråd og leke medlemmer til bispedømmeråd og Kirkemøtet (kirkevalgreglene). Se kirkevalg.no for mer informasjon.Menighetsrådet er valgstyre (§4-1). Valgstyret har ansvar for forberedelse og ledelse av valget. Valgstyret skal oppnevne en nominasjonskomité på minimum tre medlemmer som forestår arbeidet med å finne kandidater til menighetsrådet (§6-1). |
| Vedtak | Følgende personer oppnevnes til nominasjonskomiteen for kirkevalget i 2023:* Leif Ansgar Andersen
* Øivind Refvik
* Gunn Marie Haram
* Anne Helene Nygaard Brand
 |

|  |
| --- |
| Sak MR 72/22 Kirkevalg 2023 - valg av nominasjonskomite til leke medlemmer av bispedømmerådet og Kirkemøtet |
| Saksbehandler | Per Ørjan Aaslid |
| Vedlegg 5 | Brev fra Borg bispedømmeråd |
| Saksopplysninger | Valget til Borg bispedømmeråd er et viktig valg, ettersom dette rådet også utgjør Borgs representasjon til Kirkemøtet som samles hvert år og som kan sammenlignes med Den norske kirkes «Storting» med stor myndighet i store saker som budsjett- og økonomiforvaltning, kirkens lovgivning og organisasjonsutvikling og mange andre saker.Menighetsrådet har to viktige oppgaver i valget av leke medlemmer til Kirkemøtet og Borg bispedømmeråd:1. Velge kandidater til nominasjonskomiteen som skal lage nominasjonskomiteens liste:

Det velges ett medlem og ett varamedlem fra hvert prosti til nominasjonskomiteen. I tillegg oppnevner Ungdomsrådet i Borg ett medlem. Vær oppmerksom på at et medlem av nominasjonskomiteen ikke kan føres opp som kandidat på Nominasjonskomiteens liste ved kirkevalget 2023. Selve valget av prostiets kandidat til nominasjonskomiteen avvikles på Teams 11. januar kl. 18.001. Menighetsrådene skal fremme forslag til kandidater til Nominasjonskomiteens listeforslag:

Fristen for å fremme forslag overfor Nominasjonskomiteen er 1. februar |
| Vedtak | 1. Kåre Grumstad oppnevnes som kandidat til nominasjonskomiteen som skal nominere leke kandidater til bispedømmerådet i 2023.
2. Govert van den Brink. fremmes som en av prostiets kandidater som lek representant i bispedømmerådet.
 |

|  |
| --- |
| ****Sak MR 73/22 Oppfølging av vedtatt strategiplan, ref. sak 58/22**** |
| Saksbehandler | Kirkevergen |
| Vedlegg 6 | Vedtatt strategiplan |
| Saksopplysninger | I sak 58/22 innledet menighetsrådet en samtale om hvilken plass vedtatt strategiplan har i menigheten og hvordan man kan nå de målene som er satt. Følgende momenter ble protokollført:* Det var et positivt engasjement i stab og menighetsråd i arbeidet med strategiplanen. Det vil være interessant og viktig å følge opp saken ved å se på hvordan vi realiserer planen.
* Utvalgene i menigheten har i liten grad hatt fokus på strategiplanen, og flere menighetsrådsmedlemmer opplever at det er lite rom for nytenkning i utvalgene. Det blir lett til at man går i faste spor, og det oppleves som lite inspirerende. Menighetsrådet ønsker å stimulere til nytenkning i lys av vedtatt strategi.
* Menighetsrådet vil gjerne ha en statusrapport etter det første året med ny strategiplan. Hvordan blir planen brukt?

Kirkevergen vil i dette møtet følge opp strekpunkt 3 ved å gi en oppdatert statusrapport. Det kan være innledning til en videre samtale om hvordan menighetsrådet kan lede menighetens arbeid i ønsket retning. |
| Referat fra behandling av saken | Med utgangspunkt i kirkevergens innledning hadde menighetsrådet en samtale om utviklingen i menighetens arbeid med særlig vekt på frivillighet. Her følger en kort oppsummering av noen av tankene som ble delt.* Hvordan kan vi få frem hvorfor frivillighet står som et viktig begrep? Tanken bak må kommuniseres på nytt og på nytt. Vi vil skape tilhørighet i et inkluderende, kristent fellesskap.
* Diakoniutvalget erfarer at mange er med på Tankesmia, og de er positive til å bidra som frivillige på ulike måter.
* Alle ansatte jobber med frivillige, og man erfarer at mange er positive til å være med som frivillige. Det viser også responsen fra konfirmantforeldre, fra Smia-gudstjenestene og andre aktiviteter denne høsten. Det er når frivillige selv rekrutterer frivillige, at det løsner.
* Noen ansatte gir uttrykk for at det er krevende å innfri forventningene i strategiplanen. Noen yrkesgrupper blant kirkelig ansatte har hatt tradisjon for å følge tjenesteordninger mer enn skiftende strategiplaner.
* For å være en engasjert frivillig, så må du bli vist tillit. Det hadde vært fint om frivillige ledere også kunne få nøkkelkort til Smia. Det er et tegn på tillit. (begrensingen her ligger på Frogn kommune sine regler for Smia.)
* Det er vi som sitter i utvalgene som må passe på at planen blir brukt. Vi må ta strategiplanen med inn i hvert utvalg og spør: hvordan kan vi realisere denne planen i vårt utvalg?
* Har tro på å organisere frivillige rundt prosjekter med en start og en slutt.
* Noen frivillige kunne tenke seg flere oppgaver, når de først er med på et arrangement. Det kan f.eks. gjelde frivillige medhjelpere i gudstjenesten.
* Fokus på frivillighet er ikke noe nytt. Vi trenge ikke flere foredrag om frivillighet. Vi må skape tilhørighet og gjøre det lystbetont å være med.
 |
| Vedtak | Utvalgene i menigheten bes lage en enkel handlingsplan for hvordan de vil realisere strategiplanen innenfor sin sektor. Handlingsplanene presenteres for menighetsrådet på neste møte den 1. mars 2023. |

|  |  |  |
| --- | --- | --- |
| Kåre GrumstadLeder |  | Per Ørjan AaslidKirkeverge |